ประกาศคณะกรรมการกิจการกระจายเสียง กิจการโทรทัศน์ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องหลักเกณฑ์การส่งเสริมชุมชนที่มีความพร้อม และสนับสนุนผู้ประกอบกิจการกระจายเสียงบริการชุมชนที่มีคุณภาพพ.ศ. ๒๕๖๐ โดยที่เป็นการสมควรให้มีหลักเกณฑ์การส่งเสริมชุมชนที่มีความพร้อมและสนับสนุนผู้ประกอบกิจการกระจายเสียงบริการชุมชนที่มีคุณภาพ พ.ศ. ๒๕๖๐ ให้เป็นไปตามบทบัญญัติมาตรา ๕๑ แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓ เพื่อเป็นการส่งเสริมให้ชุมชนที่มีความพร้อมให้เป็นผู้มีคุณสมบัติในการขอรับใบอนุญาตประกอบกิจการกระจายเสียงประเภทบริการชุมชนและเป็นการสนับสนุนให้ผู้ประกอบกิจการกระจายเสียงบริการชุมชนที่มีคุณภาพสามารถเป็นสื่อกลางในการสร้างการมีส่วนร่วมและทำให้เกิดความเข้มแข็งขึ้นในชุมชนอย่างยั่งยืนอาศัยอำนาจตามมาตรา๒๗ (๓) (๔) (๕) (๖) (๙) (๑๐) (๑๑) (๑๓) (๑๗) (๑๘) และ (๒๔) มาตรา ๓๗ มาตรา ๕๑และมาตรา ๕๒แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓ มาตรา ๕ มาตรา ๗ มาตรา ๘ มาตรา ๙มาตรา ๑๐ มาตรา ๑๒ มาตรา ๑๔ มาตรา ๑๖ มาตรา ๒๑ มาตรา ๒๔ มาตรา ๒๙ มาตรา ๓๐ มาตรา๓๑ มาตรา ๓๒ มาตรา ๓๓ มาตรา ๓๔ มาตรา ๓๕ มาตรา ๓๖ มาตรา ๓๗ มาตรา ๓๘ มาตรา ๕๑มาตรา ๕๒ และมาตรา ๕๓แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑ คณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติจึงกำหนดหลักเกณฑ์การส่งเสริมชุมชนที่มีความพร้อมและสนับสนุนผู้ประกอบกิจการกระจายเสียงบริการชุมชนที่มีคุณภาพพ.ศ. ๒๕๖๐ ไว้ ดังต่อไปนี้ข้อ๑ ประกาศนี้เรียกว่า ประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องหลักเกณฑ์การส่งเสริมชุมชนที่มีความพร้อม และสนับสนุนผู้ประกอบกิจการกระจายเสียงบริการชุมชนที่มีคุณภาพ พ.ศ. ๒๕๖๐ข้อ๒[๑] ประกาศนี้ให้ใช้บังคับเมื่อพ้นกำหนดเก้าสิบวันนับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในประกาศฉบับนี้ผู้ประกอบกิจการ หมายความว่าผู้รับใบอนุญาตประกอบกิจการกระจายเสียง ประเภทกิจการบริการชุมชนตามพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑ และให้หมายความรวมถึงผู้รับใบอนุญาตทดลองประกอบกิจการวิทยุกระจายเสียงประเภทกิจการบริการชุมชน ตามประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่องหลักเกณฑ์การอนุญาตทดลองประกอบกิจการวิทยุกระจายเสียง พ.ศ. ๒๕๕๕ผู้อำนวยการสถานี หมายความว่าผู้ที่มีหน้าที่ในการควบคุมดูแลให้มีการออกอากาศให้เป็นไปตามที่ได้รับอนุญาตและจะต้องเป็นผู้รับผิดชอบดูแลการจัดรายการการดำเนินรายการและการออกอากาศของสถานีให้เป็นไปโดยถูกต้องตามกฎหมายและประกาศต่างๆ ที่คณะกรรมการประกาศกำหนดอาสาสมัคร หมายความว่าสมาชิกในชุมชนที่เสนอตัวเข้าทำงานด้วยความสมัครใจโดยไม่หวังค่าตอบแทนสถานี หมายความว่าสถานที่ที่ใช้สำหรับทำการส่งข่าวสารสาธารณะหรือรายการของการประกอบกิจการกระจายเสียงไม่ว่าจะเป็นการส่งผ่านโครงข่ายของตนเองหรือของผู้อื่นก็ตามรายได้ หมายความว่า รายได้จากการบริจาคการอุดหนุนสถานี หรือรายได้ทางอื่นซึ่งมิใช่การโฆษณาหรือการประกอบกิจการกระจายเสียงที่เป็นตัวเงินซึ่งมีอยู่ในปีปฏิทินก่อนรับการสนับสนุนเงินจากกองทุนการหารายได้ หมายความว่าการรับการสนับสนุนการประกอบกิจการ โดยวิธีการรับการอุดหนุนหรือการรับบริจาคหรือโดยวิธีการอื่นใดซึ่งมิใช่การกระทำอย่างหนึ่งอย่างใดที่มีลักษณะครอบงำการประกอบกิจการและที่ไม่ขัดต่อวัตถุประสงค์การประกอบกิจการการบริจาค หมายความว่า การให้เงิน ทรัพย์สินหรือสิ่งอื่นใดแก่สถานีที่มิใช่การสนับสนุนรายการใดโดยเฉพาะโดยไม่มีการกำหนดเงื่อนไขการให้ ซึ่งอาจเกิดจากการเชิญชวน ระดมทุน เป็นต้นการอุดหนุน หมายความว่า การให้เงิน ทรัพย์สินหรือสิ่งอื่นใดแก่สถานีที่มิใช่การสนับสนุนรายการใดโดยเฉพาะโดยต้องไม่มีวัตถุประสงค์ที่ขัดต่อการประกอบกิจการหรือการอุดหนุนจากกองทุนวิจัยและพัฒนากิจการกระจายเสียง กิจการโทรทัศน์และกิจการโทรคมนาคม เพื่อประโยชน์สาธารณะ แล้วแต่กรณีการสนับสนุน หมายความว่าการสนับสนุนสถานีวิทยุกระจายเสียงประเภทกิจการบริการชุมชนที่มีคุณภาพโดยมิใช่เป็นการสนับสนุนรายการใดเป็นการเฉพาะและมีสัดส่วนการสนับสนุนไม่เกินกึ่งหนึ่งของรายได้ทั้งหมดของผู้ประกอบกิจการวิทยุกระจายเสียงประเภทกิจการบริการชุมชนจากกองทุนวิจัยและพัฒนากิจการกระจายเสียงกิจการโทรทัศน์ และกิจการโทรคมนาคม เพื่อประโยชน์สาธารณะการส่งเสริม หมายความว่าการช่วยเหลือเกื้อกูลเพื่อพัฒนาความรู้ ความสามารถ ศักยภาพ ทัศนคติ และทักษะของชุมชนที่มีความพร้อมในการประกอบกิจการวิทยุกระจายเสียงประเภทกิจการบริการชุมชนเพื่อให้การดำเนินงานบริหารจัดการสถานีเป็นไปอย่างมีประสิทธิภาพและประสิทธิผล เกิดประโยชน์อย่างแท้จริงต่อชุมชนและเพื่อเสริมสร้างความเข้มแข็งในชุมชนอย่างยั่งยืนชุมชน หมายความว่ากลุ่มประชาชนที่มีพื้นที่อาศัยในแหล่งเดียวกันไม่ว่าจะเป็นในเมืองหรือในชนบทโดยมีผลประโยชน์ด้านสังคมและวัฒนธรรมที่เกี่ยวข้องเชื่อมโยงกันมีการดำเนินการอย่างต่อเนื่องมีการจัดการและแสดงเจตนาแทนชุมชนได้ค่าตอบแทน หมายความว่า ค่าใช้จ่ายต่าง ๆที่จ่ายให้แก่ผู้ปฏิบัติหน้าที่ในสถานี โดยอาจจ่ายในรูปตัวเงินหรือมิใช่ตัวเงินก็ได้เพื่อตอบแทนการปฏิบัติงานตามหน้าที่ประจำ และเพื่อจูงใจให้มีการปฏิบัติงานอย่างมีประสิทธิภาพรายการที่มีเนื้อหาที่สะท้อนความต้องการที่หลากหลายของชุมชน หมายความว่า รายการที่สะท้อนความต้องการของกลุ่มต่างๆ ในชุมชนที่อาจถูกแบ่งด้วยความหลากหลายในมิติต่าง ๆ เช่น ชาติพันธุ์ อาชีพเพศสภาพ ศาสนา และความสนใจ เป็นต้นรายการที่ผลิตโดยคนในชุมชน หมายความว่ารายการที่คนในชุมชนมีส่วนร่วมในการผลิตด้วยวิธีการใดวิธีการหนึ่งโดยเนื้อหารายการมุ่งสนองตอบความต้องการของชุมชนและเสริมสร้างความเข้มแข็งให้แก่ชุมชนภูมิลำเนา หมายความว่าถิ่นอันบุคคลมีสถานที่อยู่เป็นแหล่งสำคัญ หรือแหล่งที่ทำงาน โดยจะต้องมีการพำนักอาศัยหรือทำงานอย่างต่อเนื่องมาไม่น้อยกว่าหนึ่งปีเขตการให้บริการ หมายความว่าเขตพื้นที่การให้บริการที่ผู้ประกอบกิจการได้รับอนุญาตให้ประกอบกิจการจากคณะกรรมการกองทุน หมายความว่ากองทุนวิจัยและพัฒนากิจการกระจายเสียง กิจการโทรทัศน์ และกิจการโทรคมนาคมเพื่อประโยชน์สาธารณะคณะกรรมการ หมายความว่าคณะกรรมการกิจการกระจายเสียงและกิจการโทรทัศน์คณะอนุกรรมการ หมายความว่าคณะอนุกรรมการซึ่งคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติแต่งตั้งให้มีหน้าที่ในการพิจารณาด้านกิจการกระจายเสียงสำนักงาน หมายความว่าสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติพนักงานเจ้าหน้าที่ หมายความว่าผู้ซึ่งคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติแต่งตั้งให้ปฏิบัติหน้าที่ตามประกาศนี้ข้อ๔ ให้คณะกรรมการเป็นผู้รักษาการตามประกาศนี้ในกรณีที่มีปัญหาเกี่ยวกับการปฏิบัติตามประกาศนี้ให้คณะกรรมการเป็นผู้พิจารณาวินิจฉัยชี้ขาดโดยคำวินิจฉัยของคณะกรรมการให้ถือเป็นที่สุดข้อ๕ บรรดาประกาศ ระเบียบข้อบังคับหรือคำสั่งอื่นใดในส่วนที่มีกำหนดไว้แล้วในประกาศนี้หรือซึ่งขัดหรือแย้งกับประกาศนี้ให้ใช้ประกาศนี้แทนหมวด ๑การส่งเสริมชุมชนที่มีความพร้อม ข้อ๖ ให้คณะกรรมการจัดให้มีการส่งเสริมจากกองทุนสำหรับชุมชนที่มีความพร้อมซึ่งจะต้องมีคุณลักษณะ ดังต่อไปนี้(๑)มีการรวมตัวกันของบุคคลในพื้นที่ใดพื้นที่หนึ่งที่แสดงถึงความต้องการและความจำเป็นในการจัดตั้งสถานีวิทยุกระจายเสียงสำหรับชุมชนเพื่อเป็นศูนย์กลางข้อมูลข่าวสารของชุมชน(๒)มีวัตถุประสงค์ในการดำเนินการสถานีวิทยุกระจายเสียงสำหรับชุมชนเพื่อสร้างความเข้มแข็งของชุมชนโดยมุ่งตอบสนองความต้องการที่หลากหลายของสมาชิกในชุมชน เพื่อประโยชน์ของชุมชน(๓)มีความเป็นอิสระปราศจากการแทรกแซงหรือการครอบงำจากกลุ่มธุรกิจหรือกลุ่มผลประโยชน์โดยมิชอบกลุ่มอิทธิพลใด ๆ พรรคการเมือง และกลุ่มการเมืองทุกระดับข้อ๗ คณะกรรมการอาจให้การส่งเสริมชุมชนที่มีความพร้อมในด้านต่างๆ ดังต่อไปนี้(๑)ด้านการพัฒนาบุคลากรให้มีความรู้ที่เพียงพอต่อการบริหารจัดการและการดำเนินงานของสถานี เช่นจัดการอบรมให้ชุมชนมีความรู้ความเข้าใจในหลักการวิทยุชุมชน กฎหมายและระเบียบต่าง ๆที่เกี่ยวข้องกับการประกอบกิจการบริการชุมชน จัดอบรมด้านการบริหารจัดการวิทยุชุมชนด้านการจัดรายการและด้านเทคนิค เป็นต้น(๒)ด้านการเตรียมความพร้อมของชุมชนในการขอรับใบอนุญาต เช่นจัดอบรมชี้แจงการเตรียมเอกสาร การรวบรวมหลักฐาน และการกรอกใบสมัครขอรับใบอนุญาตเป็นต้น(๓)ด้านการเตรียมความพร้อมของชุมชนในการหารายได้ เช่นให้ความรู้เกี่ยวกับการบริหารจัดการงบประมาณ รูปแบบและวิธีการระดมทุนจัดอบรมด้านการทำบัญชีรายรับ - รายจ่าย เป็นต้น(๔)ด้านการเตรียมความพร้อมทางด้านเทคนิคเพื่อการขอรับใบอนุญาตจัดตั้งสถานีวิทยุกระจายเสียงเช่น จัดอบรมการดูแลบำรุงรักษาเครื่องส่ง อุปกรณ์และการบันทึกรายการรวมทั้งการแก้ไขปัญหาด้านเทคนิคเบื้องต้น จัดตั้งศูนย์ให้บริการตรวจสอบและซ่อมแซมเครื่องส่งและอุปกรณ์ในระดับภูมิภาค เป็นต้น(๕)ด้านการจัดกระบวนการตรวจสอบและการกำกับดูแลกันเอง เช่นสร้างเครือข่ายความร่วมมือกับสถาบันการศึกษาและองค์กรวิชาชีพสื่อสารมวลชนในการจัดอบรมเตรียมความพร้อมด้านรายการด้านเทคนิค ด้านการบริหารจัดการ และด้านเนื้อหาเพื่อทำหน้าที่ในการควบคุมและตรวจสอบการดำเนินงานของสถานีให้เป็นไปตามกฎหมายเป็นต้น(๖)กรณีอื่นใดตามที่คณะกรรมการกำหนดการส่งเสริมชุมชนที่มีความพร้อมตามวรรคหนึ่งให้เป็นไปตามแผนการส่งเสริมชุมชนที่มีความพร้อมตามที่คณะกรรมการกำหนด ภายใน ๑๘๐วันนับแต่วันที่ประกาศมีผลบังคับใช้หมวด ๒การสนับสนุนผู้ประกอบกิจการกระจายเสียงบริการชุมชนที่มีคุณภาพ ข้อ๘ ให้คณะกรรมการจัดให้มีการสนับสนุนจากกองทุนสำหรับสถานีวิทยุกระจายเสียงประเภทกิจการบริการชุมชนที่มีคุณภาพซึ่งจะต้องมีคุณลักษณะ ดังต่อไปนี้(๑) เป็นผู้ประกอบกิจการกระจายเสียงประเภทกิจการบริการชุมชน มาแล้วไม่น้อยกว่าสองปีและมีหลักฐานเชิงประจักษ์ที่แสดงถึงการมีส่วนร่วมในการบริหารจัดการการจัดรายการสถานีของสมาชิกในชุมชนโดยสมาชิกในชุมชนจะต้องมีความเป็นเจ้าของสถานีร่วมกัน(๒)มีเนื้อหารายการที่เป็นข่าวสารหรือสาระที่เป็นประโยชน์ต่อสาธารณะในสัดส่วนไม่น้อยกว่าร้อยละเจ็ดสิบโดยต้องนำเสนอรายการที่มีเนื้อหาเกี่ยวกับชุมชนและผลิตโดยคนในชุมชนไม่ต่ำกว่าร้อยละห้าสิบของเวลาออกอากาศทั้งหมด(๓)การหารายได้ต้องไม่แสวงหากำไรในทางธุรกิจ และระบุถึงที่มาของรายได้ที่ชัดเจน(๔)มีความเป็นอิสระปราศจากการแทรกแซงหรือการครอบงำจากกลุ่มธุรกิจหรือกลุ่มผลประโยชน์โดยมิชอบกลุ่มอิทธิพลใด ๆ พรรคการเมือง และกลุ่มการเมืองทุกระดับและมีการบริหารจัดการสถานี ตามข้อ ๙(๕)ไม่เคยถูกคณะกรรมการออกคำสั่งให้กระทำการหรืองดเว้นกระทำการเพื่อป้องกันมิให้กระทำการอันเป็นการละเมิดต่อการกำกับดูแลด้านเนื้อหารายการหรือด้านการคุ้มครองผู้บริโภคในกิจการกระจายเสียงหรือการฝ่าฝืนเงื่อนไขด้านการหารายได้(๖)ไม่เคยถูกคณะกรรมการมีคำสั่งลงโทษปรับทางปกครองกรณีมีการกระทำความผิดตามกฎหมายประกาศ หลักเกณฑ์ หรือเงื่อนไข เกี่ยวกับการประกอบกิจการกระจายเสียง(๗) ไม่อยู่ในระหว่างถูกสั่งพักใช้หรือเพิกถอนใบอนุญาตประกอบกิจการกระจายเสียงมาแล้วยังไม่ครบสามปี(๘)ปฏิบัติตามเงื่อนไขของการประกอบกิจการบริการชุมชนโดยเคร่งครัดตลอดระยะเวลาการเป็นผู้ประกอบกิจการข้อ๙ ผู้ประกอบกิจการกระจายเสียงประเภทบริการชุมชนที่มีคุณภาพ นอกจากจะต้องมีการบริหารสถานีให้เป็นไปตามประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องหลักเกณฑ์และวิธีการอนุญาตการให้บริการกระจายเสียงหรือโทรทัศน์ พ.ศ. ๒๕๕๕และประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ เรื่องหลักเกณฑ์การอนุญาตทดลองประกอบกิจการวิทยุกระจายเสียง พ.ศ. ๒๕๕๕ แล้วจะต้องมีรูปแบบและลักษณะการบริหารจัดการสถานี ดังต่อไปนี้(๑)โครงสร้างการบริหารจัดการสถานี จะต้องประกอบด้วย(๑.๑)ผู้อำนวยการสถานีหนึ่งคน(๑.๒)กรรมการบริหารสถานีไม่น้อยกว่าห้าคน(๑.๓) เจ้าหน้าที่รายการ เจ้าหน้าที่ธุรการ เจ้าหน้าที่เทคนิคตำแหน่งละไม่น้อยกว่าหนึ่งคนบุคคลตาม(๑.๓) อาจเป็นอาสาสมัครที่มีความรู้ ความสามารถ หรือประสบการณ์ด้านการจัดรายการด้านธุรการ หรือด้านเทคนิค มาแล้วไม่น้อยกว่าสองปีผู้อำนวยการสถานีกรรมการสถานี และเจ้าหน้าที่ตาม (๑.๓) ต้องไม่เป็นข้าราชการ พนักงานของรัฐสมาชิกสภาผู้แทนราษฎร สมาชิกวุฒิสภา สมาชิกสภาท้องถิ่น ผู้บริหารท้องถิ่น หรือผู้ดำรงตำแหน่งทางการเมือง(๒)ผู้อำนวยการสถานีจะต้องมีภูมิลำเนาอยู่ในพื้นที่การให้บริการไม่น้อยกว่าหนึ่งปี โดยการแต่งตั้งผู้อำนวยการสถานีให้ทำโดยการคัดเลือกจากคนในชุมชน(๓)กรรมการบริหารสถานีจะต้องมีภูมิลำเนาอยู่ในพื้นที่การให้บริการไม่น้อยกว่าหนึ่งปีและให้คัดเลือกจากผู้แทนกลุ่มต่างๆ ในชุมชนที่อยู่ในพื้นที่การให้บริการ โดยคำนึงถึงความหลากหลายของอาชีพ ความสนใจและเพศสภาพ(๔)การออกอากาศรายการของสถานีจะต้องเป็นไปตามสัดส่วน และเนื้อหาตามประกาศหลักเกณฑ์และเงื่อนไขการได้รับอนุญาตให้ประกอบกิจการหรือทดลองประกอบกิจการประเภทกิจการบริการชุมชนโดยเนื้อหารายการจะต้องสะท้อนความต้องการที่หลากหลายของชุมชนที่รับบริการและผลิตโดยคนในชุมชนที่รับบริการไม่ต่ำกว่าร้อยละห้าสิบของเวลาออกอากาศทั้งหมดและให้มีการดำเนินรายการโดยผู้จัดรายการหรือผู้ดำเนินรายการซึ่งมีความหลากหลายและสะท้อนการมีส่วนร่วมของชุมชน(๕)ผู้ประกอบกิจการบริการชุมชนที่มีคุณภาพต้องปฏิบัติตามเงื่อนไขของการประกอบกิจการบริการชุมชนโดยเคร่งครัดตลอดระยะเวลาการเป็นผู้ประกอบกิจการส่วนที่ ๑หลักเกณฑ์และวิธีการขอรับการสนับสนุน ข้อ๑๐ การสนับสนุนกิจการกระจายเสียงประเภทบริการชุมชนที่มีคุณภาพจากกองทุน ให้สนับสนุนในแต่ละคราวไม่เกินกึ่งหนึ่งของรายได้ทั้งหมดของผู้ประกอบกิจการการสนับสนุนเพื่อบริหารจัดการสถานีตามวรรคหนึ่งต้องเป็นการอุดหนุนการดำเนินการของสถานีมิใช่การสนับสนุนรายการใดโดยเฉพาะและการได้รับการสนับสนุนเพื่อบริหารจัดการสถานีให้ใช้จ่ายจากกองทุนข้อ๑๑ ให้ผู้ประกอบกิจการยื่นคำขอตามแบบที่คณะกรรมการกำหนดแนบท้ายประกาศนี้โดยอย่างน้อยต้องมีรายละเอียด เอกสารหลักฐาน และข้อมูลตามที่กำหนดไว้ในข้อ ๑๒โดยให้ยื่นแบบคำขอที่กรอกข้อมูลครบถ้วนและแสดงเอกสารหลักฐานที่มีรายละเอียดครบถ้วนสมบูรณ์พร้อมสำเนาเอกสารดังกล่าวจำนวนอย่างละ ๑ ชุด นำส่งด้วยตนเอง ณ สำนักงานภายในระยะเวลาที่คณะกรรมการประกาศกำหนดในกรณีที่คณะกรรมการเห็นสมควรเปลี่ยนแปลงหลักเกณฑ์การสนับสนุนผู้ประกอบกิจการเพื่อประโยชน์ในการกำกับดูแลหรือประโยชน์สาธารณะอื่นใดคณะกรรมการอาจเปลี่ยนแปลงหลักเกณฑ์ และวิธีการได้ โดยจะประกาศให้ทราบล่วงหน้าข้อ๑๒ ผู้ประกอบกิจการต้องส่งเอกสารหลักฐานและข้อมูลที่จำเป็นเพื่อให้คณะกรรมการพิจารณา ดังต่อไปนี้(๑)สำเนาใบอนุญาตประกอบกิจการกระจายเสียง ประเภทบริการชุมชนหรือสำเนาใบอนุญาตทดลองประกอบกิจการกระจายเสียง ประเภทบริการชุมชน(๒)สำเนาใบอนุญาตตามกฎหมายว่าด้วยวิทยุคมนาคม(๓)ผังโครงสร้างการบริหารและรายละเอียดบุคลากรของสถานี ได้แก่ ผู้อำนวยการสถานี เจ้าหน้าที่รายการเจ้าหน้าที่เทคนิค เจ้าหน้าที่ธุรการ และกรรมการบริหารสถานีรวมถึงอาสาสมัครของสถานีพร้อมสำเนาบัตรประชาชนและสำเนาทะเบียนบ้าน(๔)ข้อมูลผังรายการ สัดส่วนรายการที่จะใช้ออกอากาศ และรายละเอียดเนื้อหารายการโดยย่อตลอดจนข้อมูลการบันทึกรายการที่ได้ออกอากาศไปแล้วในรูปแบบอิเล็กทรอนิกส์โดยระยะเวลาการบันทึกต้องไม่น้อยกว่าสามสิบวันก่อนวันยื่นขอรับการสนับสนุน ทั้งนี้การบันทึกรายการดังกล่าวต้องไม่มีการแก้ไขหรือดัดแปลงให้แตกต่างจากรายการที่ได้ออกอากาศ(๕)เอกสารแสดงแหล่งที่มาของรายได้ของผู้ประกอบกิจการในช่วงเวลาหนึ่งปีก่อนการยื่นคำขอเช่น การบันทึกบัญชีรายรับ บัญชีรายได้ บัญชีรายชื่อผู้บริจาคหรือผู้อุดหนุนเอกสารการโอนสิทธิ เอกสารกรรมสิทธิ์ในสังหาริมทรัพย์ หรืออสังหาริมทรัพย์หรือเอกสารอื่นใดในทำนองเดียวกัน เป็นต้น(๖)บัญชีรายจ่ายการดำเนินการของสถานีในช่วงระยะเวลาหนึ่งปีก่อนการยื่นคำขอ(๗)แผนการประกอบกิจการและการให้บริการดังนี้(๗.๑)แผนการบริหารจัดการสถานี โดยแสดงข้อมูลนโยบาย วัตถุประสงค์ เป้าหมาย ขั้นตอนการดำเนินงานและการหารายได้ ในระยะเวลาหนึ่งปี(๗.๒)แผนการพัฒนาคุณภาพการให้บริการ และการพัฒนาบุคลากรของสถานี(๗.๓)การประเมินผลการประกอบกิจการของสถานีโดยต้องแสดงให้เห็นว่าชุมชนมีส่วนร่วมในการติดตามตรวจสอบและประเมินการดำเนินการของสถานีผ่านช่องทางต่าง ๆ เช่นจัดให้มีการประชุมประชาคมในชุมชน รายงานประจำปี เพื่อรับฟังความคิดเห็นและประเมินคุณภาพการให้บริการของคนในชุมชนเป็นต้น(๘)ข้อมูลอื่นใดตามที่คณะกรรมการกำหนดส่วนที่ ๒ขั้นตอนการพิจารณาคำขอรับการสนับสนุน ข้อ๑๓ ให้พนักงานเจ้าหน้าที่ตรวจสอบแบบคำขอรับการสนับสนุนและเอกสารหลักฐานประกอบคำขอตามข้อ๑๑ และข้อ ๑๒ ให้ถูกต้องครบถ้วน หากปรากฏว่าคำขอไม่ถูกต้องหรือยังขาดเอกสารหรือหลักฐานใด ๆให้แจ้งให้ผู้ประกอบกิจการดำเนินการแก้ไขหรือเพิ่มเติมเอกสารดังกล่าวทันที ถ้าเป็นกรณีที่สามารถแก้ไขหรือเพิ่มเติมได้ในขณะนั้นหากไม่สามารถแจ้งให้แก้ไขหรือเพิ่มเติมได้ในขณะนั้น ให้แจ้งเป็นหนังสือเพื่อให้ดำเนินการแก้ไขและเพิ่มเติมเอกสารให้ครบถ้วนภายในระยะเวลาสามสิบวันนับแต่วันที่ได้รับหนังสือเมื่อครบกำหนดระยะเวลาตามวรรคหนึ่งแล้วผู้ประกอบกิจการไม่ดำเนินการแก้ไขหรือเพิ่มเติมเอกสารให้ถูกต้องครบถ้วนให้พนักงานเจ้าหน้าที่คืนแบบคำขอ พร้อมเอกสารหลักฐานที่ยื่นมาทั้งหมดแก่ผู้ประกอบกิจการทันทีและถือว่าผู้ประกอบกิจการไม่ประสงค์ขอรับการสนับสนุนในคราวนั้นข้อ๑๔ เมื่อพนักงานเจ้าหน้าที่ได้รับแบบคำขอและเอกสารหลักฐานประกอบคำขอครบถ้วนแล้วให้ดำเนินการดังนี้(๑)ประกาศรายชื่อผู้ประกอบกิจการที่ยื่นขอรับการสนับสนุนโดยให้แสดงรายละเอียดชื่อสถานี คลื่นความถี่ และเขตพื้นที่การให้บริการลงในระบบเครือข่ายสารสนเทศของสำนักงานเป็นระยะเวลาสามสิบวันเพื่อให้ชุมชนในเขตพื้นที่การให้บริการนั้น ๆ ตรวจสอบ(๒)จัดทำรายงานสรุปข้อมูลและข้อเท็จจริงเสนอต่อคณะอนุกรรมการเพื่อพิจารณาภายในสามสิบวันนับแต่วันที่ได้รับแบบคำขอและเอกสารประกอบคำขอครบถ้วน โดยให้มีรายละเอียดดังนี้(๒.๑)ข้อมูลผู้ยื่นคำขอตามข้อ ๑๒(๒.๒)ข้อมูลการใช้คลื่นความถี่ของผู้ยื่นคำขอ(๒.๓)วัตถุประสงค์ของการประกอบกิจการบริการชุมชน(๒.๔)ข้อมูลการมีส่วนร่วมของชุมชนในการบริหารจัดการ(๒.๕)ข้อมูลแผนการบริหารจัดการ แผนการพัฒนาคุณภาพการให้บริการในชุมชน(๒.๖)ประวัติการถูกร้องเรียนหรือการกระทำความผิดที่ขัดต่อคุณสมบัติของการเป็นผู้ประกอบกิจการบริการชุมชนข้อ ๑๕ ให้คณะอนุกรรมการพิจารณากลั่นกรองและประเมินคุณภาพของผู้ประกอบกิจการที่ขอรับการสนับสนุนเพื่อจัดทำรายงานการวิเคราะห์ความเหมาะสมในการให้การสนับสนุนโดยให้คำนึงถึงวัตถุประสงค์ของการประกอบกิจการบริการชุมชนการมีส่วนร่วมของชุมชนในการบริหารจัดการและการตอบสนองถึงความต้องการที่หลากหลายของชุมชนข้อมูลแผนการบริหารจัดการ แผนการพัฒนาคุณภาพการให้บริการในชุมชนประวัติการประกอบกิจการหรือการกระทำความผิดเสนอต่อคณะกรรมการเพื่อพิจารณาภายในหกสิบวันนับตั้งแต่วันที่ได้รับรายงานจากพนักงานเจ้าหน้าที่การดำเนินการตามวรรคหนึ่งคณะอนุกรรมการอาจเสนอให้คณะกรรมการดำเนินการแต่งตั้งคณะทำงานเพื่อช่วยคณะอนุกรรมการในการพิจารณากลั่นกรองและประเมินคุณภาพของผู้ประกอบกิจการที่ขอรับการสนับสนุนตามที่ได้รับมอบหมายข้อ๑๖ ให้คณะกรรมการเสนอผลการพิจารณาการสนับสนุนต่อคณะกรรมการกองทุนเพื่อเสนอความเห็นเกี่ยวกับการจัดสรรเงินตามความจำเป็นและเหมาะสมเพื่อประโยชน์ในการบริหารจัดการสถานีให้เป็นไปอย่างมีประสิทธิภาพและประสิทธิผลต่อคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติเพื่อพิจารณาให้ความเห็นชอบโดยให้สำนักงานแจ้งผลการพิจารณาให้ผู้ยื่นคำขอทราบเป็นลายลักษณ์อักษรและประกาศลงในระบบเครือข่ายสารสนเทศของสำนักงานหรือวิธีการอื่นที่เห็นสมควรภายในเจ็ดวันทำการนับแต่วันที่คณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติพิจารณาเห็นชอบข้อ๑๗ ผู้รับการสนับสนุนต้องมีคุณสมบัติของผู้รับใบอนุญาตประกอบกิจการกระจายเสียงหรือผู้ทดลองประกอบกิจการกระจายเสียงและคุณลักษณะตามข้อ ๘ (๑) - (๘) ตลอดระยะเวลาการได้รับการสนับสนุนจากกองทุนกรณีปรากฏว่าผู้รับการสนับสนุนขาดคุณสมบัติหรือไม่มีคุณลักษณะตามวรรคหนึ่งในข้อหนึ่งข้อใดหรือปรากฏว่าผู้รับการสนับสนุนแสดงข้อมูลอันเป็นเท็จหรือปกปิดข้อมูลเพื่อให้ได้มาซึ่งการได้รับเงินสนับสนุนจากกองทุนตามประกาศฉบับนี้ให้พนักงานเจ้าหน้าที่รวบรวมข้อเท็จจริงและพยานหลักฐานพร้อมจัดทำรายงานความเห็นเสนอต่อคณะกรรมการเพื่อพิจารณาให้ผู้รับการสนับสนุนคืนเงินสนับสนุนทั้งปวงพร้อมดอกเบี้ยตามกฎหมายและให้ถือว่าสิ้นสุดการเป็นผู้มีคุณสมบัติในการยื่นคำขอตามประกาศฉบับนี้ทันทีนับตั้งแต่วันที่คณะกรรมการมีคำสั่งส่วนที่ ๓การประเมินคุณภาพและประสิทธิภาพ ข้อ๑๘ ผู้ประกอบกิจการบริการชุมชนที่มีคุณภาพที่ได้รับการสนับสนุนต้องจัดช่องทางให้ชุมชนตรวจสอบและประเมินคุณภาพของรายการที่ออกอากาศอย่างน้อยหนึ่งช่องทางและต้องจัดทำรายงานผลการดำเนินงานให้ชุมชนทราบอย่างน้อยปีละหนึ่งครั้งตลอดระยะเวลาที่ได้รับการสนับสนุนให้ผู้ประกอบกิจการบริการชุมชนที่มีคุณภาพที่ได้รับการสนับสนุนจัดส่งสรุปผลการตรวจสอบและประเมินคุณภาพของรายการและรายงานผลการดำเนินงานตามวรรคหนึ่งต่อคณะกรรมการภายในสามสิบวันนับตั้งแต่วันที่ครบกำหนดระยะเวลาการให้การสนับสนุนในแต่ละคราวตามแบบที่สำนักงานกำหนดข้อ๑๙ ผู้ประกอบกิจการบริการชุมชนที่มีคุณภาพต้องบันทึกข้อมูลเกี่ยวกับรายได้และค่าใช้จ่ายในการดำเนินงานของสถานีในช่วงหนึ่งปีนับแต่วันที่ได้รับการสนับสนุนและให้ยื่นต่อคณะกรรมการหรือพนักงานเจ้าหน้าที่ภายในสามสิบวัน เมื่อมีการร้องขอและจัดทำรายงานผลการใช้จ่ายเงินตามที่ได้รับการสนับสนุนจากกองทุนยื่นต่อคณะกรรมการหรือพนักงานเจ้าหน้าที่เพื่อตรวจสอบทุกหกเดือนการนำส่งข้อมูลและเอกสารหลักฐานตามวรรคหนึ่งให้นำส่งด้วยตนเอง ณ สำนักงานหรือทางไปรษณีย์ลงทะเบียนหรือช่องทางอื่นใดตามที่คณะกรรมการกำหนดภายในสามสิบวันนับแต่วันที่ครบกำหนดตามวรรคหนึ่งในกรณีที่ผู้ประกอบกิจการบริการชุมชนที่มีคุณภาพที่ได้รับการสนับสนุนไม่ดำเนินการตามวรรคหนึ่งโดยไม่มีเหตุผลอันสมควรคณะกรรมการอาจพิจารณามิให้ได้รับการสนับสนุนในคราวต่อไปข้อ๒๐ ให้พนักงานเจ้าหน้าที่จัดทำรายงานข้อมูลและเอกสารหลักฐานตามข้อ๑๘ และข้อ ๑๙ เสนอต่อคณะอนุกรรมการเพื่อพิจารณาประเมินคุณภาพและประสิทธิภาพในการใช้จ่ายเงินภายในสามสิบวันนับแต่วันสิ้นปีปฏิทินและให้คณะอนุกรรมการนำรายงานดังกล่าวเสนอต่อคณะกรรมการและคณะกรรมการกองทุนเพื่อทราบข้อ๒๑ เมื่อคณะกรรมการหรือผู้ที่คณะกรรมการมอบหมายร้องขอข้อมูลหรือเอกสารใด ๆ เพิ่มเติมเพื่อประกอบการประเมินคุณภาพหรือประสิทธิภาพหรือแจ้งให้เข้าชี้แจงข้อมูลเพิ่มเติม ให้ผู้ประกอบกิจการบริการชุมชนที่มีคุณภาพที่ได้รับการสนับสนุนมีหน้าที่ส่งข้อมูลเอกสารใดๆ เพิ่มเติมหรือเข้าชี้แจงต่อคณะกรรมการหรือผู้ที่คณะกรรมการมอบหมายประกาศ ณ วันที่ ๒๒ธันวาคม พ.ศ. ๒๕๕๙พันเอก นที ศุกลรัตน์ประธานกรรมการกิจการกระจายเสียงและกิจการโทรทัศน์ปฏิบัติหน้าที่แทนประธานกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ[เอกสารแนบท้าย]๑. แบบคำขอรับการสนับสนุนผู้ประกอบกิจการบริการชุมชนที่มีคุณภาพ(แบบ ปส. ๐๙)(ดูข้อมูลจากภาพกฎหมาย)ปริยานุช/จัดทำ๒๐ กุมภาพันธ์๒๕๖๐วริญา/ตรวจ๑ มีนาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๔๘ ง/หน้า ๒/๑๖ กุมภาพันธ์ ๒๕๖๐